
Ηλία Πετρόπουλου 


άγνωστες παροιμίες 
καί φραστικά κλισέ 

της Φάρας, 
ήτοι του υπόκοσμου 




πούστης τον πούστη αγάπα, 
[πουτάνα την πουτάνα, 

κι ο Γιώργης ο κολομπαράς 

[τους παίρνει όλους σβάρνα. 


Σύμφωνα με την γνώμη κάποιων βιαστι- 
κών λαογράφων καί γλωσσολόγων, ό λαός μας 
έπαψε νά πλάθει παροιμίες καί φραστικά κλι- 
σέ. Είμαι αναγκασμένος νά τους διαψεύσω. Τό 
γήπεδο, ορισμένοι επαγγελματίες (π. χ. ρί σο- 
φεράτζες), τό μπαρ, οί σημερινοί νέοι, ό κόσμος 
των ομοφυλοφίλων, ό στρατός καί άλλα κοινω- 
νικά γκρουπ γεννοβολοϋν λογής-λογής τυπο- 
ποιημένες εκφράσεις. Δέν είναι της στιγμής νά 
μιλήσω γενικότερα. Θά ήθελα, τώρα, νά αρα- 
διάσω λίγες άγνωστες παροιμίες καί φραστικά 
κλισέ πού χρησιμοποιούσαν (ή χρησιμοποιούν 
ακόμη) τά Παιδιά τής Φάρας. Μερικά άπ' αυτά 
τά δείγματα τά έχω δημοσιεύσει, έδώ-έκεΐ, στά 
βιβλία μου ή τά έχω δανείσει στην Μαίρη Κου- 
κουλέ, πού τά πέρασε στην Νεοελληνική Αθυ- 
ροστομία της. 


ενα χρόνο [φυλακή] τόν βγάζω στό ένα πόδι! 
Ειρωνική έκφραση, πού λένε οι βαρυποινίτες 
γιά τους έλαφροποινίτες. 

μικρό κελί νά σε στενεύει στίς μασχάλες. 
Εύλογος χαρακτηρισμός των καταδίκων γιά 
κάποια άπομονωτήρια. 

μόρτικα, παπά μου! 

Τό ξεφούρνισε ενα μαγκάκι στό προαύλιο των 
Νέων Φυλακών Θεσσαλονίκης, τό 1969, όταν 
ένας δεσπότης τόν ρώτησε: πώς περνάς, παιδί 
μου; Σημειωτέον ότι, οι κατάδικοι σιχαίνονται 
τους παπάδες καί γιαυτό, στίς περιπτώσεις φι- 
λανθρωπικών επισκέψεων κληρικών, αποσύρο- 
νται στά κελιά τους. Πάντως, ή προαναφερθεί- 
σα απάντηση απέβη παροιμιακή έκφραση. 

τό λέει τό ποίημα. 

Ή έκφραση αναφέρεται στους χαφιέδες της 
φυλακής, όπου ή λέξη ποιητής υποδηλώνει τόν 
πληροφοριοδότη του αρχιφύλακα. 

κοιμάται με τά χάμουρα! 
Τό λένε οι κατάδικοι γιά τους λιαροκάπηδες 
(τουτέστιν, ορεσίβιους), πού κοιμούνται ντυμέ- 
νοι. 

στή φυλακή εύκολα μπαίνεις καί δύσκολα βγαί- 
νεις. 
Παροιμιώδης έκφραση των καταδίκων. 

ή πόρτα της φυλακής ανοίγει εύκολα 
γιά νά μπεις καί δύσκολα γιά νά βγεις. 
Παραλλαγή τής προηγούμενης έκφρασης. 

βγάζεις μεγάλο κανάλι; 

Είναι ή μόνη ερώτηση πού επιτρέπεται νά κά- 
νει κάποιος στην φυλακή σέ έναν άλλο κατάδι- 
κο. Κανάλι είναι ή ποινή. 

κόβει μοβόρικες βόλτες. 

Οι κατάδικοι κάνουν στην αυλή τής φυλακής 
πολλές βόλτες, καί μάλιστα, μέ μεγάλη ταχύ- 
τητα. Ορισμένοι επιθετικοί κατάδικοι βολτά- 
ρουν σέ μιαν άκρούλα, κάποτε-κάποτε πίσω άπό 
μιαν απλωμένη μπουγάδα, διατηρώντας τήν 
αγριάδα τους. Απαγορεύεται νά κόψεις τήν νοη- 
τή γραμμή τής βόλτας ενός ζόρικου φυλακισμέ- 
νου. Αυτή ή πρόκληση μπορεί νά οδηγήσει σέ 
μαχαίρωμα. 


πρόσεξε, γιατί τήν κάπα μου τήν κρέμασα στην 
φυλακή! 

Βαρύτατη απειλή, πού σημαίνει: μή μου κολ- 
λάς, γιατί δεν τόχω τίποτα νά ξαναμπώ, εξαι- 
τίας σου, στή φυλακή. Ώς γνωστόν τά παλικά- 
ρια τοϋ 1821, πρίν νά κάνουν γιούργια, πετάγανε 
τήν κάπα τους στά πουρνάρια, μένοντας μέ τό 
γιλέκο. Τόν παλιό καιρό, όταν τουφέκιζαν κά- 
ποιον, άφηναν τά ρούχα του κρεμασμένα πάνω 
από τό ντιβάνι του. 

άνθρωπος της φυλακής. 

Χαρακτηρισμός γιά κάποιον πού μπαινοβγαίνει 

στίς φυλακές. 

δόσε θάρρος στό χωριάτη 
καί θ' ανέβει στό κρεβάτι. 
Στην φυλακή τά Παιδιά τής Φάρας απεχθάνο- 
νται τους χωριάτες. "Αλλωστε, πρίν μπεις σε 
ξένο κελί, πρέπει νά χτυπήσεις τήν πόρτα. Καί, 
εν πάση περιπτώσει, απαγορεύεται νά καθήσεις 
σέ ξένο ντιβάνι, εκτός αν σου τό επιτρέψουν. 
Αγνοώ αν αυτή ή δίστιχη παροιμία είναι δημο- 
τικής αρχής. 

άραξε στην σκατογωνιά! 
Στίς παλιές φυλακές υπήρχαν μεγάλοι θάλαμοι 
όπου ακολουθούσαν ένα αυστηρό τυπικό ομα- 
δικής συμβίωσης (: διαδοχικές θέσεις τών σι- 
δερένιων ντιβανιών κτλ.). Συνεπώς οί βετερά- 
νοι κατάδικοι κατείχαν τίς γωνιές τού θαλάμου, 
μακριά από τήν είσοδο καί τήν πόρτα τών απο- 
χωρητηρίων. Στό έσχατο ντιβάνι, δίπλα στην 
πόρτα τών αποχωρητηρίων, κοιμότανε συνήθως 
κάποιο πρεζόνι. Έκεΐ, στην σκατογωνιά, τόν 
έστελναν οί άλλοι κατάδικοι, όπως δείχνει ή 
προαναφερθείσα προσταγή. 

στήσανε πάλι τό παπαδομάγαζο. 
Ή έκφραση λέγεται όταν κουβαλιέται στην 
φυλακή ένας παπάς γιά νά λειτουργήσει, γαμώ- 
ντας κυριολεκτικώς τήν πρωινή κυριακάτικη 
βόλτα τών καταδίκων. 

αυτός μέ έδοσε. 

Τό λένε γιά έναν συγκατηγορούμενο πού πρό- 

δοσε στην Ασφάλεια. 

αυτός μέ έδεσε. 

Σχεδόν ταυτόσημο μέ τήν προηγούμενη έκφρα- 
ση. 

μοϋ δόσανε του Χριστού τά χρόνια! 
Ή φράση πού συνηθίζουν νά λένε οι βαρυποι- 
νίτες. 

μας μοιράσανε ογδόντα χρόνια. 
Έτσι λένε οί συγκατηγορούμενοι πού καταδι- 
κάστηκαν μαζί, στην ίδια δίκη. 

δλο στό κερατάδικο τόν βλέπω... 
Φράση πού λέγεται από καχυποψία γιά κάποιον 
πού συχνάζει στό άρχιφυλακεΐο ή στην γραμ- 
ματεία της φυλακής. Ή λέξη κερατάδικο δη- 
λώνει τό αστυνομικό τμήμα, τό άρχιφυλακεΐο 
καί, γενικότερα, τό Κράτος. 

όταν ήμουνα στην κοινωνία. 
Κοινωνία είναι ό έξω κόσμος, έν αντιθέσει μέ 
τόν κόσμο τής φυλακής. Ή λέξη χρησιμοποιεί- 
ται καί διαφορετικά, π.χ. λένε ψωμί τής κοινω- 
νίας, δηλαδή αγοραστό ψωμί, πού είναι απεί- 
ρως καλύτερο άπό τό κάκιστο ψωμί τής φυλα- 
κής. 

τότε φοράγανε τά τρελά. 
Τρελά λέγανε τό ριγωτό σακάκι καί πανταλόνι, 
πού, κάποτε, φοράγανε υποχρεωτικά οί κατάδι- 
κοι κυρίως των αγροτικών φυλακών. Αργότερα 
άντικατασταθήκανε άπό ένα γκρίζο κουστούμι. 

πήγε νά φτύσει! 

Φράση πού κραυγάζουν οί κατάδικοι, όταν ένας 
φύλακας μπαίνει στό θάλαμο καί ζητάει όνομα- 
στί κάποιον φυλακισμένο. 

στό κεφάλι σας, πούστηδοι! 

"Ετσι φωνάζουν οί κατάδικοι, όταν ακούνε τή 
νύχτα τό καμπάνι τής φυλακής νά σημαίνει σιω- 
πητήριο, γιατί αυτό τό καμπάνι τους θυμίζει τά 
νεκροταφεία. 

Οξω, πούστη! 

Βρισιά πού έξακοντίζουν στους ανεπιθύμητους. 

μοιράζουν τά χρόνια σάν στραγάλια. 
Φράση πού αναφέρεται στους απάνθρωπους δι- 
καστές, πού ρίχνουν βαριές ποινές. 

όλη μέρα παλικάρι 
καί τό βράδι μαξιλάρι! 

Δυσκολονόητο δίστιχο πού στρέφεται εναντίον 
των νεαρών πού παριστάνουν στην αυλή τής 
φυλακής τόν μάγκα, ενώ τή νύχτα βάζουν κάτω 
άπό τήν κοιλιά τους ένα μαξιλάρι γιά νά τουρ- 
λώσουν τόν κώλο τους στόνγαμιά. Ή υβριστι- 
κή αυτή φράση δεν εκτοξεύεται ποτέ σάν σφό- 
λι (δηλαδή, δέν τήν λένε φωναχτά), γιατί επα- 
κολουθούν μαχαιρώματα. 

ανώτερα! 

Επίρρημα πού σημαίνει: θαυμάσια! σπουδαία! 
κτλ. Εμφανίστηκε περίπου τό 1945. Επακολού- 
θησε τό επίθετο ανώτερος. 

ανώτερος από γκόμινα! 

Τό λένε οι κατάδικοι όταν δουν νά μπαίνει στην 
φυλακή ένας πρωτοεμφανιζόμενος ωραίος νεα- 
ρός, πολύ μπάνικος. 

ό άνθρωπος ό σοβαρός, 
πού έχει λίγο αξία, 
δεν πρέπει νά μπερδέβεται 
με τήν κωλογαμία. 

Δίστιχο δανεισμένο από τά απομνημονεύματα 
τοϋ φίλου Νίκου Κοεμτζή. 

ό,τι δει τό μάτι του τό αρπάζει τό χέρι του. 
Ειρωνική έκφραση πού λένε γιά τά κλεφτρό- 
νια. 

τόν ρίξανε. 

Δηλαδή, τόν τουφέκισαν. Τό μακάβριο αυτό 

ρήμα χρησιμοποιείται μέχρι σήμερα. 

έφαγε χώμα. 

Τό λέγανε γιά τους τουφεκισμένους. 

γυναίκα, πούστης καί πρεζόνι δέν μπαίνει σε 
τεκέ. 

Παλιό γνωμικό της Φάρας, πού δείχνει πώς οι 
μάγκες δέν έμπαζαν στά κόλπα τους αυτές τίς 
τρεις κατηγορίες ανθρώπων. 

άςτούρθει! 

Προπολεμική ιαχή τοϋ δρόμου, πού τήν άμο- 
λάγανε όταν έβλεπαν έναν σαχλαμαράκια ή ένα 
ψώνιο. Ό Σκαρίμπας έγραψε, τό 1939, τό παρό- 
μοιο ας τονρχεται! πού εξήγησε ώς μόρτικο 
συνθηματικό επιφώνημα πού θά πει: νά του κα- 
ταφερθε ϊ καρπαζιά. 

δός του φαερόπ! 

Ενθαρρυντική έκφραση γιά νά ξεκινήσει κά- 
ποιος μιαν επιχείρηση. Επίσης, τήν λένε όταν 
πρόκειται νά διώξουν κάποιον. Ή έκφραση εί- 
ναι αγγλικής προέλευσης καί ΐσως πέρασε στην 
Ελλάδα από τά Επτάνησα (βλέπε τό λεξικό του 
Ζώη). 

δός του χαβαδάκι! 

"Εκφραση ταυτόσημη με τό προηγούμενο πα- 
ράδειγμα, ενδεχομένως λαϊκής προέλευσης. 
Τήν έκφραση τήν χρησιμοποιούσαν (ήδη κατά 
τήν δεκαετία τοϋ '30) τά παιδιά πού καντιλιάζα- 
νε χαρταετό. 

γαμίσι δίχως σάλιο, στενό παπούτσι κι ανήφο- 
ρο! 

Τό σάλιο αποτελεί τό προχειρότερο διολισθη- 
τικό γιά την συνουσία. Προπολεμικός, τά στε- 
νά καί σκληρά παπούτσια υπήρξαν τό μαρτύριο 
ανδρών καί γυναικών, κυρίως γιατί προκαλού- 
σαν κάλους. Ή λέξη ανήφορος είναι ακατανόη- 
τη, άφοϋ τά στενά παπούτσια σφίγγουν τά πό- 
δια στον κατήφορο κι όχι στον ανήφορο. 

τόν βάζει λάχανο καί τόν βγάζει κουνουπίδι. 
Παλιά έκφραση, αναφερόμενη στην συνουσία 
καί ιδίως στον σοδομισμό. 

μαγκιά, κλανιά κι εξάτμιση καί κώλο φιλιστρί- 
νι! 

Παλιά έκφραση, με τήν οποία είρωνευόντου- 
σαν τους τζάμπα-μάγκες καί τους δήθεν έρωτύ- 
λους. 

τόν έχωσα μέχρι ριζάρχιδο! 
Έκφραση αναφερόμενη στην συνουσία. Ή 
άκατάγραφη λέξη ριζάρχιδο κατά τό ρίζα τής 
μύτηςγιαι κατά τό ριζάφτι (ή άρζάφτι). Ό λαός 
συντάσσει τό μέχρι με αιτιατική, π. χ. θά τόν 
κυνηγήσω μέχρι Παναγία. 

τής έσκισα τά μουνοβάρδουλα! 

Ευφυής έκφραση, γνωστή από παλιά. Σήμερα 
οι νέοι λένε: τής έσκισα τά κωλοβάρδονλα! 

τής άνοιξα τόν πάτο. 

Έκφραση πού λέγεται επί σοδομισμοΰ (πάτος 

= πρωκτός). 

του [τής] άνοιξα τήν μολυβήθρα. 

Λέγεται επί σοδομισμοΰ [μολυβήθρα = πρω- 
κτός). Ή λέξη μολυβήθρα εμφανίστηκε μέ με- 
ταφορική σημασία τό '45-"46. 

σμπρώχνει τό κουράδι του. 

Λέγεται γιά κάποιον πού γαμιέται. Έκφραση 

του 1950. 

τόν χωνεύει όλον! 

Επιβεβαιωτική έκφραση παρόμοια μέ τό προη- 
γούμενο παράδειγμα. 

τόν πίνει τόν καφέ. 

"Εκφραση πού υπονοεί ότι ό περί ού ό λόγος 
γαμιέται. 

τό πάει τό γράμμα [καί τό φέρνει]. 

Έκφραση ταυτόσημη μέ τήν προηγούμενη. 

Σήμερα χρησιμοποιείται ευρύτερα. 

νάχαμε μιά μάντρα κώλοι 
γιά νά τους γαμούμε όλοι! 
Έκφραση πού σήμερα χρησιμοποιείται καί 
εκτός της Φάρας. Οι σύγχρονοι νέοι, αντιγρά- 
φοντας τό μοντέλο, έπλασαν τίς ανάλογες εκ- 
φράσεις: θάμάς κλάσεις μιά μάντρα αρχίδια — 
ή — φάε μιά μάντρα αρχίδια! — ή, απλώς — μιά 
μάντρα αρχίδια! 

πάρε φόρα καί κλάσε μου τ' αρχίδια! 
Υβριστικότατη έκφραση. 

κλάσε μας τ' αρχίδια! 

Παραλλαγή της προηγούμενης έκφρασης. 

έλα με την όπισθεν! 

Δεινή βρισιά μέ αυτονόητη σημασία. Ή λέξη 

όπισθεν από τήν γλώσσα των σοφέρ. 

δέγαμεΐς! 

Λέγεται επί αδιαφορίας. Στην αργκό τό ρήμα 
γαμάω παραμένει συνήθως άσυναίρετο. Οί εκ- 
δοχές γαμάμε / γαμούμε / γαμεϊ δέν δημιουρ- 
γούν προβλήματα. Σχετική ή λέξη γαμίκος. 

θά τήν γαμήσω άπ' τόν κώλο, ώσπου νά χεστεί! 
Έκφραση βασισμένη σέ γνωστό φυσιολογικό 
φαινόμενο. 

γαμεΐ καί δέρνει. 

Λέγεται γιά τους σκληρούς μάγκες. Σήμερα οι 
νέοι χρησιμοποιούν τό παρόμοιο: γαμώ καί δέρ- 
νω, 

καί άντε καί γαμήσου! 

'Άγρια βρισιά, όπου τό καί χρησιμοποιείται 

έπιτατικά. 

καί πάρε καί δρόμο! 

Έκφραση ανάλογη μέ τό προηγούμενο παρά- 
δειγμα. 

μή μοΰ σκοτίζεις τ' αρχίδια! 
Παλιά αυτονόητη έκφραση. 

θά μοΰ κάνεις τά τρία δυό! 
Παλιά γνωστή έκφραση. 

άντε, μωρή λαρύγγω! 

Βαριά βρισιά. Ή λέξη λαρύγγω υποδηλώνει 
αυτόν πού παίρνει τσιμπούκια. Ή βρισιά εμφα- 
νίστηκε μετά τήν προβολή της ταινίας Βαθύ 
λαρύγγι. 

κόψε μάπα καί βγάλε συμπέρασμα. 
Έδώ ή πολυσήμαντη λέξη μάπα σημαίνει: φά- 
τσα, πρόσωπο. Σήμερα ή έκφραση είναι πασί- 
γνωστη. 

τραβάει ή μάπα του. 

Τό λένε γιά κάποιον μάγκα με ιδιάζοντα χαρα- 
κτηριστικά, πού διεγείρουν τό ενδιαφέρον των 
αστυνομικών. 

είναι φατσαλής. 

Έκφραση ταυτόσημη μέ τήν προηγούμενη. 
Φατσαλής αποκαλείται ό μάγκας μέ αλλόκοτη 
(εγκληματική!) φάτσα. 

χαρτί, ρε, δόστου χαρτί! 
Ιαχή των θαλάμων της φυλακής, όταν ένας κα- 
τάδικος αμολάει έναν τρομερό πόρδο. 

όποιος τδκλεψε 

κακό σπειρί νά βγάλει στον κώλο του! 
Πλακατζίδικη κραυγή κάποιου φυλακισμένου, 
πού έπεσε θύμα μιας μικροκλοπής. 

τους μαλάκες, μέ τήν κοσά 
νά τους θερίσεις, δεν τελειώνουν... 
Παροιμία της Φάρας. Κοσά (ή κόσα, ή κοσιά) 
λένε εκείνο τό τεράστιο δρεπάνι πού εικονίζε- 
ται νά κρατάει ό Χάρος. Ό Ζώης κατέγραψε τό 
ρήμα κοσσίζω. Κάποιοι αδαείς λεξικογράφοι 
ερμηνεύουν τήν λέξη κοσά ως δρεπάνι... 

όρμα, Τζάκ! 

Παλιά αστεία παρότρυνση, πού μάλλον προέρ- 
χεται από τήν εποχή πού οι μάγκες διέθεταν 
μπονλντόκες (γιά αυτοάμυνα καί γιά τους αιμα- 
τηρούς σκυλοκαβγάδες μέ στοιχήματα). 

. μ, οττότε θα ττερνού- 
./αμε ένα τυπικό βραδάκι 
Κυριακής. Μετά αίτό κα- 
μιά ώρα η Ελένη είχε γί- 
νει γκολ αττ' το αλκοόλ 

είμαι γκόν. 

Δηλαδή, είμαι πολύ μεθυσμένος, ή μαστούρης. 
Σήμερα οι νεαροί λένε: είμαι γκολ [δϊο]. 

έκανε τετράγωνο κεφάλι. 
Παλιά έκφραση, ταυτόσημη με την προηγού- 
μενη. 

κάνω γκλάβα. 

Έκφραση πού σημαίνει: μεθάω, μαστουριάζω. 

μάσες-ξάπλες-φοΰμες. 

Παλιά έκφραση, πού υποδεικνύει ένα ανύπαρ- 
κτο ιδεώδες. 

ποιος Θανάσης; 

Γνωστή παλιά έκφραση, πού φαίνεται νά απο- 
τελεί υποθετική απάντηση κάποιου χασικλή σέ 
υποθετική ερώτηση αστυνόμου γιά τόν κρυψώ- 
να του Θανάση. Στην αργκό ή έκφραση ό Θα- 
νάσης με τό τρύπιο τό κεφάλι υποδηλώνει τόν 
άργιλε. 

μόλις τόν έκοψα είμαι καί σταμπάι! 
"Εκφραση πού μεταφράζεται: μόλις τόν είδα 
ετοιμάστηκα γιά άμυνα. Ή λέξη σταμπάι (δίαηά 
ογ) άπό τό ναυτικό γλωσσάριο. Ό ανόητος Ζά- 
χος φρονεί ότι, ή λέξη σταμπάι ξεκίνησε άπό 
την γλώσσα του ποδοσφαίρου — γιατί δέν ξέ- 
ρει -ότι είναι γραμμένη πάνω σέ κάποιο πασί- 
γνωστο μηχάνημα των πλοίων. 

αβέρτα - κουβέρτα. 

Ή έκφραση δέν δημιουργήθηκε τελευταία, 
όπως νομίζει ό Ζάχος. Στην φυλακή τό μπαρ- 
μπούτι τό παίζουν ολημερίς σε κάποιο κελί πού 
βρίσκεται στό τέρμα ενός διαδρόμου, όποτε ό 
τσιλιαδόρος μόλις σκάσει μύτη κάνας φύλακας, 
ειδοποιεί μέ σινιάλο την μπαρμπουτιέρα. Επί- 
σης, παίζουν μπαρμπούτι τη νύχτα στους θαλά- 
μους (ιδίως στην πρεσβεία), αμέσως μετά τό 
σιωπητήριο πού σημαίνει τό καμπάνι της φυ- 
λακής. Σ' αυτή τήν περίπτωση παίζουν φανερά 
πάνω σέ μιά κουβέρτα, πού απλώνουν κατάχα- 
μα, έξ ου ή έκφραση αβέρτα - κουβέρτα. Φυσι- 
κά, ό φύλακας της υπηρεσίας βλέπει από τό 
παραθυράκι τής πόρτας του θαλάμου τό τί συμ- 
βαίνει καί αρχίζει τίς φοβέρες, οπότε οι μάγκες 
τού απαντούν Θά μας τά κλάσεις κτλ. Ό φύλα- 
κας δεν μπορεί νά μπει στον θάλαμο, γιατί αυτό 
απαγορεύεται αυστηρότατα. Όταν, όμως, τό 
επεισόδιο πάρει διαστάσεις, καταφθάνει ένας 
ύπαρχιφύλακας μέ μιά κουστοδία φυλάκων, καί, 
τότε, ανοίγουν τήν πόρτα καί μπουκάρουν στον 
θάλαμο. Εννοείται ότι, οι μάγκες αμέσως μοι- 
ράζονται τά πακέτα των τσιγάρων, διπλώνουν 
τήν κουβέρτα, εξαφανίζουν τά ζάρια, πέφτουν 
στά ντιβάνια, καί, αρχίζουν δήθεν νά ροχαλί- 
ζουν. 

βάστα, Ρόμελ! 

Ιαχή του δρόμου, πού έλεγαν στην Μαύρη Αγο- 
ρά μετά τίς 3-11-1942 πού άρχισε ή υποχώρηση 
τού Ρόμελ. Ή μάχη τού Έλ-Άλαμέιν (από τίς 
23-10-1942) έγινε αιτία νά πέσει ή αξία τής χρυ- 
σής λίρας καί, γενικότερα, οι τιμές όλων των 
εμπορευμάτων. ΟΙ μαυραγορίτες δέν ήσανε όλοι 
εκατομμυριούχοι, όπως νομίζουν σήμερα. Στίς 
υπαίθριες αγορές συνωστίζονταν εκατοντάδες 
μικροπωλητές πού πουλάγανε μπομπότα, τσιγά- 
ρα καί τσιγαρόχαρτα, ψωμάκια-στούκας, ζαχα- 
ρίνη κτλ. 

φίλοι τής κούπας. 

Ειρωνική έκφραση, γνωστή από παλιά, πού ανα- 
φέρεται στίς πρόσκαιρες καί επιπόλαιες φιλίες 
τής ταβέρνας, όπου, κάποτε, έπιναν μέ κούπες 
κι όχι μέ ποτήρια. 

φίλοι, φίλοι / καριοφίλι! 

Παλιά έκφραση, πού αναφέρεται στίς ψευτοφι- 

λίες καί τίς λυκοφιλίες. 

ασίκης, ασίκης καί μπουλασίκης! 
Μειωτικός χαρακτηρισμός γιά κάποιον μάγκα 
πού εμφανίζεται ως ασίκης, ενώ συγχρόνως εί- 
ναι σκάρτος άνθρωπος. Τό τούρκικο ύηΙα$ι1ί ως 
ουσιαστικό σημαίνει: λεκές, βρομιά — καί — 
ως επίθετο: βρόμικος, θολός, μολυσμένος. Ή 
τούρκικη έκφραση ί>ηΙα$ά-αάαιη δηλώνει τόν 
ενοχλητικό άνθρωπο, τόν ανέντιμο. 

αλλιώτικα καί πασαλιμανιώτικα! 

Ειρωνική φράση πού κολλάγανε ευθύς μετά πού 
ένας συνομιλητής χρησιμοποιούσε τήν λέξη 
αλλιώτικα. Αυτή τήν φράση τή λέγανε από πα- 
λιά οι μάγκες του Πειραιά. Στά κουδαρίτικα ή 
λέξη αλλιώτικη δηλώνει τήν κατσαρόλα. 

σά σκυλί είναι! 

Κυνικός χαρακτηρισμός γιά μιά κακάσχημη 

γυναίκα. 

πλάκωσαν τά φαραόνια. 

Δηλαδή, κατέφθασαν οί αστυνομικοί ή οι δε- 
σμοφύλακες. Οι παλιοί λαθρέμποροι αποκαλού- 
σαν τους τελωνοφύλακες φαραόνια. Ώς γνω- 
στόν, ή λέξη φαραόνα (ιταλικό /αΓαόηα) σημαί- 
νει: φραγκόκοτα. Έξαλλου, υφίσταται τό χαρ- 
τοπαίγνιο φαραώ (ιταλικό /αΓαόηβ, από τό γαλ- 
λικό ρΗαναοη) πού μοιάζει με τόν λασκενέ. Ό 
Νικόλαος Πολίτης κατέγραψε δύο παροιμίες με 
τίς λέξεις Φαραώνισσα καί Φαραώς (βλέπε 
Παροιμίες, σελίδες 256 καί 551), πού τίς άφησε 
ξεκρέμαστες, χωρίς καμίαν ερμηνεία. Ό ϊδιος, 
στίς Παραδόσεις (σελίδα 786), μας πληροφορεί 
οτι, ό χαλκιάς πού έκανε τά καρφιά γιά νά σταυ- 
ρώσουν τόν Ιησού, ονομαζότανε Φαραώ. "Ομως 
ό Πολίτης παραπέμπει γιαυτό σέ ένα άντι- 
εβραϊκό δημοτικό τραγούδι πού ανθολόγησε ό 
Λελέκος (τό έδημοσίευσε τό 1868). 

κατεβάζει γατοκέφαλα. 

Χαρακτηρισμός γιά τόν αδηφάγο πού καταπί- 
νει μεγάλες μπουκιές. Στίς ταβέρνες δέν υπήρ- 
χαν κουτάλια, παρά μόνον πιρούνια. Γιαυτό τόν 
λαίμαργο τόν αποκαλούσαν μεγάλο πιρούνι. 

τώρα, τα μπλέξαμε! 

Έκφραση πού λέγεται επί απορίας καί αβου- 
λίας μπροστά σε κάποιο δίλημμα. 

φέρνει τίς βόλτες του. 

Λέγεται γιά κάποιον πού χορεύει ζεϊμπέκικο — 

καί μόνον ζεϊμπέκικο. 

άρχισε νά τίς ρίχνει. 

Λέγεται γιά τόν μπουζουξή, πού αρχίζει νά παί- 
ζει ένα ταξίμι, ρίχνοντας τίς πενιές του. 

την κάνω λαχείο. 

Ή έκφραση χρησιμοποιείται ευρέως καί σήμε- 
ρα. Σημαίνει: μουρλαίνομαι, τά χάνω, σαστίζω 
κτλ. 

του σπάσανε τά νεύρα. 

Έκφραση πού χρησιμοποιείται κυρίως στή φυ- 
λακή. 

είμαι κόκκινος. 

Έκφραση των φυλακισμένων. Σημαίνει: έχω 
παθητικό στον λογαριασμό μου (πού κρατάει τό 
λογιστήριο της φυλακής). Κάθε μήνα ή διεύ- 
θυνση έκαστης φυλακής τοιχοκολλάει κατάστα- 
ση μέ τίς καταθέσεις των καταδίκων, μή ανα- 
φέροντας ονόματα, παρά μόνον τόν αριθμό τοΰ 
κατάδικου. "Αν κάποιος λογαριασμός είναι πα- 
θητικός, εμφανίζεται μέ μιά κόκκινη διαγραφή 
— εξ ου ή προαναφερθείσα έκφραση. 

τά φοράγανε μέ τό κόκαλο! 
"Ετσι λέγανε γιά τά κουτσαβάκικα πανταλόνια, 
(τίς περίφημες τρόμπες) πού κάτω-κάτω ήσανε 
πολύ στενά. 

γιά νά τά βάλεις χρειάζεται σαπουνάδα! 
Παμπάλαιη έκφραση γιά τά στενά πανταλόνια 
των κουτσαβάκηδων. 

τά πήρε μέ τό κουλό. 

Δωροδοκία στό αριστερό χέρι. Βλέπε τό ομώ- 
νυμο άρθρο στό βιβλίο μου Καπάνταη δες καί 
Μαχαιροβγάλ τες. 

τάριξε στην άπομέσα. 

Δηλαδή, ιδιοποιήθηκε τά λεφτά, αφού τά έχω- 
σε στην εσωτερική τσέπη. Ή έκφραση επιζεί 
ώς σήμερα (βλέπε τό πρόσφατο βιβλίο του Νί- 
κου Κοεμτζή). 

θά σου ανοίξω κουμπότρυπες. 
Απειλή μιας μακρινής εποχής. Ή λέξη κουμπό- 
τρυπα, μέ μεταφορική σημασία, μάλλον από τήν 
γαλλική αργκό. Διάφορες σχετικές λέξεις καί 
εκφράσεις στό εκτενές άρθρο μου Μαχαίρια καί 
Κουμπούρια. 

δεν τά τρώμε αυτά! 

Δηλαδή, δέν θά μέ ξεγελάσεις, δέν πιστεύω στά 

όσα μοΰ λές. 

μασάμε τέτια; 

Δηλαδή, δέν χάφτω τά παραμύθια πού θές νά μοΰ 
πασάρεις. Ανάλογη είναι ή σύγχρονη έκφρα- 
ση: μασάει ή κατσίκα ταραμά; 

είναι γάτα. 

Έτσι χαρακτηρίζουν έναν πανέξυπνο άνθρωπο. 

για κάστανα με πέρασες; 

Δηλαδή, νόμισες πώς εΐμαι βλάκας. Γιά τους 

μάγκες, οι καστανάδες είναι ανόητοι χωριάτες. 

τί λέει τό μηλίγγι σου, ρέ φίλε; 

Ή έκφραση αποτελεί σαρκαστική απάντηση σε 

κάποια απαράδεκτη πρόταση. 

τί λέει τό μουνί σου, ρέ φίλε; 
Ταυτόσημη παραλλαγή τής προηγούμενης έκ- 
φρασης. 

ζωντανά λεφτά ή πετσένια; 
Ή έκφραση χρησιμοποιείται όταν κάποιος προ- 
τείνει τήν καταβολή ενός ποσού. Ζωντανά εί- 
ναι τά αληθινά λεφτά, ενώ πετσένια θεωρούνται 
τά γραμμάτια, οι δήθεν τμηματικές πληρωμές, 
οι υποσχέσεις κτλ. 

τόν τρώω στην μάπα [μου] κάθε μέρα. 
Λέγεται επί ενοχλητικών συναντήσεων μέ ανε- 
πιθύμητο άνθρωπο. 

τά κέρατα σου τά δίφορα! 
Υβριστική απάντηση. 

τά κερατά σου τά τράγια! 
Ταυτόσημη βρισιά με τό προηγούμενο παρά- 
δειγμα. Υπάρχει καί σε πεζογράφημα του Σκα- 
ρίμπα (1939). 


ΓΙΩΡΓΟΣ ΤΡΑΠΑΛΗΣ 
ΓΛΩΣΣΑΡΙ ΣΤΟ ΕΡΓΟ 

ΤΟΥ 

ΝΙΚΟΥ ΚΑΒΒΑΔΙΑ 


ΕΚΔΟΣΕΙΣ ΑΓΡΑ 

της μάνας σου τό χάβαρο! 
Βρισιά ταυτόσημη με τά λαϊκότατα: της μάνας 
σον τό μουνί! — καί — της μάνας σον τό ρικο• 
κό! Ή λέξη χάβαρο (αχιβάδα) χρησιμοποιεί- 
ται, εδώ, με την μεταφορική σημασία: μουνί. Με 
τήν ίδια σημασία αναφέρει τήν λέξη καί ό Καβ- 
βαδίας (βλέπε τό σχετικό γλωσσάρι του Γιώρ- 
γου Τράπαλη, 1992). Αγνοώ αν ή λέξη ρικοκό 
υποδηλώνει τό βερίκοκο. Οί γάλλοι χρησιμο- 
ποιούν γιά τό αιδοίο καί τό συνώνυμο α&ήοοί. 

μπήκε στό λούκι. 

Δηλαδή, μπήκε στό νόημα, κατάλαβε. Επίσης, 

σημαίνει: μπήκε σε κάποιο κόλπο, μπήκε στά 

βάσανα. 

αυτά νά τά λουκάρεις στον πάτο σου! 
Ισοδύναμο μέ τήν λαϊκή έκφραση: αυτά νά τά 
χώσεις στον κώλο σου! Τό ρήμα λουκάρω τό 
χρησιμοποιούν κυρίως οί κατάδικοι. Κάθε φορά 
πού μπαίνει σε μιά φυλακή ένας καταδικασμέ- 
νος υφίσταται λεπτομερή έρευνα. Μεταξύ άλ- 
λων, εξαναγκάζεται νά σκύψει γιά νά ιδούν μή- 
πως έχει λουκάρει στον πρωκτό του ναρκωτι- 
κά, ή καμιά κοντή λίμα, ή κάνα μασούρι χιλιά- 
ρικα. Ό υπόκοσμος τής Γαλλίας μεταχειρίζε- 
ται, γιά τό λουκάρισμα στον πρωκτό, μιαν ειδι- 
κή κυλινδρική θήκη. 

ρίχτα στον πάτο σου! 

Λέγεται επί ασήμαντης απαράδεκτης προσφο- 
ράς. Ή έκφραση σημαίνει επίσης: αδιαφόρησε 
γιά τό θέμα, χέστα! 

αυτό πού κρατάς θά στό χώσω στον κώλο σου! 
Παλιά έκφραση πού, κυρίως, τήν λέγανε σέ. 
κάποιον πού απειλούσε με μαχαίρι ή πιστόλι. 

έπιασε τήν καλή. 

Τό λέγανε γιά έναν πού πέτυχε ένα μεγάλο κόλ- 
πο. 

τάπιασε χοντρά. 

Λέγεται επί σημαντικής επιτυχίας. 

τό ξεκρέμασε. 

Δηλαδή, τό έκλεψε. Ή παλιά αυτή έκφραση 
προέρχεται, ενδεχομένως, άπό τίς διακριτικές 
κλοπές παλτών καί καπέλων πού γινότανε κά- 
ποτε στά καφενεία. Εκείνον τόν καιρό, οί κλέ- 
φτες έμπαιναν στά καφενεία καί, πίνοντας καφέ, 
διάβαζαν μιαν εφημερίδα, ενώ συγχρόνως κοί- 
ταζαν επιμελώς τά παλτά πού ήσανε κρεμασμέ- 
να στον τοίχο. Τελικώς, ξεκρέμαγανμέ ψυχραι- 
μία ένα παλτό, τό φοράγανε, καί γλιστρούσαν 
προς τήν έξοδο. 

δίνω τά ρέστα μου. 

Ή έκφραση πέρασε στά Φλοράδικα. Προέρχε- 
ται άπό τήν γλώσσα τών λεσχών. 

έμεινα ταπί. 

"Αλλη μιά έκφραση άπό τόν κόσμο τών χαρτο- 
παικτών. Υπάρχει καί ή λέξη ταπής. 

είμαι σώτος. 

Έκφραση της γλώσσας τών χαρτοπαικτών. 

έπιασε τό δεκάρι τό καλό. 
Χαρτοπαικτική έκφραση. ' 

δικός μας είναι. 

Θερμή παρουσίαση κάποιου άγνωστου μάγκα 

πού πρωτοεμφανίζεται σέ ένα γκεζί. 

είναι της Φάρας. 

Ταυτόσημη έκφραση μέ τήν προηγούμενη σύ- 
σταση. 

είναι κι αυτός στό Ταράφι. 
Καθησυχαστική σύσταση, όταν πρωτοεμφανί- 
ζεται ένας άγνωστος μάγκας. 

ρουφιάνος με λοφίο! 

Επιθετικός χαρακτηρισμός κάποιου χαφιέ, ή 

απλώς ύποπτου τύπου. 

ρουφιανιά τοΰ Γαλιγάλη, 
μας είχες στείλει καί ήρθες πάλι. 
Παλιά έκφραση με ρίμα, αναφερόμενη στον 
αστυνόμο τοϋ Πειραιά Γαλιγάλη, λυσσασμένο 
διώκτη της μαγκιάς. Τό μάς είχες στείλει ση- 
μαίνει: μας είχες μπαγλαρώσει, μάς είχες ξα- 
ποστείλει στην φυλακή. Τό ρήμα στέλνω ση- 
μαίνει επίσης: σκοτώνω. Αυτή τήν παροιμία τήν 
άκουσα άπό τόν Μιχάλη Γενίτσαρη. 

ρουφιανιά τοΰ Γαλιγάλη 
καί πουστιά του Αμυγδαλή. 
Παραλλαγή της προηγούμενης παροιμίας, πού 
τήν έλεγε ό Νίκος Μάθεσης. Προφανώς, ό Αμυ- 
γδαλής ήτο κι αυτός μπάτσος. 

στή σχάρα μπαρμπούνι 
κι έπειτα γλειψομούνι. 

Τό λένε καί σήμερα, αλλά είναι, μάλλον, αρκε- 
τά παλιό. 

μουρχεται να κάνω γιουργια 

στον ταμπλά με τά κουλούρια. 

Γνωστό άπό πολύ παλιά. Βασισμένο σέ λαϊκό 

τραγούδι. 

δλο φρού-φρού κι αρώματα 
[μου είσαι]. 

Γνωστό άπό τήν δεκαετία τοΰ '30. Τό λένε καί 
σήμερα. Τό φρού-φρού άπό τό γαλλικό/Γοιι-/Γοιι 
(λέξη τοΰ 1738). Ό Μπαμπινιώτης φρονεί ότι, 
τό φρουφρού [$ΐο] είναι ήχομιμητική λέξη, πι- 
θανόν άπό τό γαλλικό /γοη/γοη [πάλι δΐο]. 

φίκι-φίκι. 

Στην Κατοχή έσήμαινε: συνουσία. Είναι άγνω- 
στο αν αυτή ή έκφραση πέρασε στην αργκό μας 
άπό τους γερμανούς στρατιώτες. Ό Ζάχος δέν 
κατέγραψε τό φίκι-φίκι. 

κλέψει-κλέψει. 

"Αλλη μιά έκφραση της Κατοχής, πού ό Ζάχος 
αμέλησε νά καταγράψει στό λεξικό του. Τό 
κλέψει-κλέψει έκανε διεθνή καριέρα, άφοΰ 
υπήρξε ή μοναδική ελληνική λέξη-κλισέ πού 
πέρασε στην αργκό των στρατοπέδων θανάτου 
τής χιτλερικής Γερμανίας. 

τί λέ, ρε; 

Επιθετική έκφραση, πού χρησιμοποιούσαν από 

παλιά τά αλάνια. 

τί θέ, ρε; 

"Αλλη μιά επιθετική έκφραση της Φάρας. Οι 
ρηματικές φόρμες λέ (= λες) καί θέ (= θέλεις) 
είναι τυπικά άργκοτικές. 

τόν έφαγε τό κάτω κεφάλι! 
Παλιά αυτονόητη έκφραση. 

άλλους τους τρώει τό απάνω κεφάλι 
κι άλλους τους τρώει τό κάτω κεφάλι! 
Εμπλουτισμένη παραλλαγή της προηγούμενης 
έκφρασης, δανεισμένη από τό βιβλίο του Νί- 
\ κου Κοεμτζή. 

είπα! 

Κραυγή πού άμολάγανε οι τραγουδιστές — 

ιδίως ή Μαρίκα Νίνου. 

όπα, είπα, λέω! 

"Αλλη παρόμοια κραυγή των τραγουδιστών. 
Σχετικό τό θεατρικό έργο του Γιώργου Μανιώ- 
τη Ώπα, είπα, λέω. Ωστόσο ή γραφή τού ώπα 
μέ ωμέγα είναι λανθασμένη, αφού τό Ηορ (όπ!) ? 
τό Ηορρα (όπα!) καί ΗορραΙα (όπαλα!) είναι τούρ- 
κικες λέξεις, πού έφτασαν στά πέρατα του κό- 
σμου. Ό Μπαμπινιώτης, αναφέροντας τίς λέ- 
ξεις όπ / όπα / όπαλά / όπαλάκια, λέει διάφο- 
ρες βλακείες... 

άλα! [ή] άλα της! 

Κραυγή ενθουσιασμού ή επιδοκιμασίας. Βε- 
βαίως, κατάγεται από τήν στρατιωτική ιαχή 
Άλάχ! των γενιτσάρων. 

άϊντα! [ή] άϊντα, βρε! 

Παλιά επιφωνήματα τουρκικής καταγωγής, γνω- 
στά από τους πρώτους δίσκους μέ ρεμπέτικα 
τραγούδια. 

μμμ...! 

Μερακλίδικος μηκυθμός, γνωστός από παλιούς 
δίσκους μέ σμυρνέικα ή ρεμπέτικα τραγούδια. 

μπό, μπό, μπό! 

Μερακλίδικο επιφώνημα, γνωστό άπό παλιούς 
δίσκους ρεμπέτικων τραγουδιών. Αγνοώ αν 
προέρχεται άπό τό επιφώνημα πώ-πώ! πού οί 
λεξικογράφοι μας τό ανάγουν (μέ τό ζόρι) σέ 
κάποιες ελληνικές λέξεις της αρχαιότητας. 

τσάφ! 

Ιαχή του δρόμου, πού άμολάγανε επί Κατοχής. 
Προήλθε άπό τήν Μιχάκα, θεατρικό έργο τής 
εποχής. Έξαλλου, είναι γνωστή ή λαϊκή έκφρα- 
ση στό τσάφ! Ό καθηγητής μας Φωστηρόπου- 
λος είχε τό παρατσούκλι Τσάφ (τόν αναφέρει 
καί ό Γιώργος Ιωάννου). 

σκίσου! 

Ιαχή γνωστή άπό παλιά. 

σκίσου, σκίσου 

νά βγάλεις τό ψωμί σου! 

Πλουσιότερη παραλλαγή τής προηγούμενης 

ιαχής. Κυρίως, τήν ξεφούρνιζαν όταν έβλεπαν 

καμιά πόρνη, ή καμιάν αδερφή. 

πουτάνες, στά κρεβάτια σας! 

Πλακατζίδικη κραυγή, γνωστή άπό παλιά. 

τσωπα... 

Ειρωνική έκφραση, γνωστή άπό παλιά, άφοΰ 
τήν κατέγραψε ό Ραδ$ο^ (1860). Επίσης, ό Β. 
Νικολαΐδης (1882) κ.ά. 

τουμπεκί! [ή] κάνε τουμπεκί! 

Προσταγές τής κλασικής αργκό. Υφίσταται 

αντίστοιχη προσταγή στην κλασική αργκό τής 

Μάφιας. 

κόφτο! 

Προσταγή γνωστή άπό παλιά. 

βούρ, στον πατσά! 

Παλιά έκφραση, πού σημαίνει: ορμά στον πα- 
τσά! Αργότερα ή έκφραση έλαβε μεταφορικές 
σημασίες. Στην Παλιά Σαλονίκη ήτο πασίγνω- 
στη ή κραυγή βούρ, αραμπατζή! πού έλεγαν 
όταν έβλεπαν ένα παιδί νά κάνει σκαλομαρία, 
σκαρφαλωμένο πίσω άπό ένα παετόνι. Τότε ό 
άμαξας έριχνε δυό-τρεΐς βιτσιές μέ τό τεράστιο 
καμουτσίκι του, γιά νά απαλλαγεί άπό τόν κρυ- 
μένο πιτσιρικά. Τό 1989, ό Κώστας Σοφιανός 
έδημοσίευσε, σέ κάποιο ποίημα, τήν φράση 
βούρ, στην κονόμα! 

τι σκεση έχει ο φαντης 
με τό ρετσινόλαδο; 

Παλιά έκφραση πού επιζεί. Λέγεται επί απο- 
ρίας. Τό ρετσινόλαδο, σάν βασανιστήριο, κυ- 
ριάρχησε επί Μεταξά, οπότε λέγανε τό περί- 
φημο: θά τό πώ κι ας τό πιω! Τό ρετσινόλαδο 
εισήχθη, μάλλον, άπό τήν Ιταλία του Μουσο- 
λίνι. 

μπελάξαμε! 

Δηλαδή, βελάξαμε. Κραυγή της φυλακής, όταν 
ή καταπίεση ξεπέρναγε κάθε ανεκτό Οριο. Προ- 
σωπικώς, τό άκουσα νά τό κραυγάζει ένα μα- 
γκάκι στον στρατό, τό 1952, γιατί μας είχανε 
ρημάξει μέ τό υποχρεωτικό σκάψιμο χαρακω- 
μάτων στά Χάσια. 

τό μουνί σου κάνει πίτ-πίτ! 

Παλιά έκφραση- Συνοδεύεται άπό ιδιαίτερη 

χειρονομία. 

μαμούκαλα! 

Παλιά έκφραση, ισοδύναμη μέ τό τρίχες! Λέ- 
γεται όταν δεν πιστεύεις στά όσα άκοΰς. Λγνοώ 
τήν ετυμολογία της λέξης μαμούκαλα. 

Στον κατάλογο δεν περιλαμβάνονται εκ- 
φράσεις των παπατζήδων, πού διαθέτουν ένα 
δικό τους κλειστό γλωσσάριο. Προσέτι, δεν 
κατέγραψα διάφορα παρατσούκλια της Φάρας, 
γιατί ανάγονται στην σφαίρα της Όνοματο- 
λογίας. 

Τά παραδείγματα πού παραθέτω είναι τα- 
ξινομημένα μέ αυθαίρετο τρόπο, άφοϋ οί παροι- 
μιολόγοι όλου τοϋ κόσμου δεν ανακάλυψαν μέ- 
χρι τώρα μιά μέθοδο κατάταξης τών παροιμιών. 
Ωστόσο, οί εν Ελλάδι πανεπιστημιακοί εξα- 
κολουθούν νά μεταχειρίζονται, δουλοπρεπώς, 
τήν ηλίθια μέθοδο τοϋ Νικολάου Πολίτη. 

Παρίσι, 14-2-2002. 

Τό βιβλίο παροιμίες του υποκόσμου 
τοΰ Ηλία Πετρόπουλου 
δημοσιεύτηκε από την Νεφέλη, τό 2002. 
Φίλμ-μοντάζ: «Αλφάβητο». 
Εκτύπωση: "Αγγελος Ελεύθερος. 
Βιβλιοδεσία: Ί. Μπουντάς - Χ. Βασιλειάδης. 

